V nasledujúcich sezónach zaznamenal Slovan ústup z pozícií. V ročníku &lt;a href="Slovensk%C3%A1%20n%C3%A1rodn%C3%A1%20futbalov%C3%A1%20liga%201976/1977"&gt;1976/77&lt;/a&gt; obsadil až 8. miesto, skončil pred ním aj mestský rival Inter. Na poste trénera skončil Vengloš a na jeho miesto sa vrátil Michal Vičan. Pri zisku bronzových medailí na Majstrovstvách Európy 1980 boli v kádri už len traja hráči bratislavského klubu: Gögh, Masný a Ondruš. O dva roky neskôr triumfoval Slovan v Československom pohári. Na niekoľko rokov to bol jeho posledný úspech.